Ole Haabeth

Ole Haabeth (født 18. september 1950 på Kråkerøy i Østfold) er en norsk lærer og politiker (Ap) som fra 2007 til 2019 var fylkesordfører i Østfold. Han har også vært ordfører i Fredrikstad og Kråkerøy. 

Han vokste opp på Kråkerøy og er utdannet spesialpedagog. Etter gymnas på naturfaglinje og lærerskole i Oslo tok han tilleggsutdanning i spesialpedagogikk. Han arbeidet deretter i flere år med ungdomsskoleelever med sosiale og emosjonelle vansker.75 år omtale i Aftenposten 18. sept. 2025 Han har også vært undervisningsinspektør i Sarpsborg kommune.

Haabeth hadde sittet i Kråkerøy kommunestyre i to perioder før han var ordfører fra 1992 til sammenslutningen med Fredrikstad i 1994. Han var varaordfører i Fredrikstad fra 1995 til 1999, så ordfører fra 1999 til 2007. Fra 2007 til 2019 var han fylkesordfører i Østfold.

Han er gift og har tre barn.

 Referanser 

Kategori:Fylkesordførere i Østfold
Kategori:Ordførere i Fredrikstad
Kategori:Ordførere i Kråkerøy
Kategori:Ap-ordførere i Østfold
Kategori:Norske pedagoger
Kategori:Personer fra Fredrikstad kommune
Kategori:Fylkesordførere fra Ap